
AVIZ
asupra propunerii legislative privind preluarea la datoria publică a sumei de 17.261.739,95 euro, parte din împrumutul extern contractat, cu garanţia statului, prin Ministerul Finanţelor Publice, de către Consiliul Judeţean Suceava, în asociere cu un număr de 60 unităţi administrativ-teritoriale din judeţul Suceava, de la Deutsche Bank AG Londra, pentru finanţarea Programului "Utilităţi şi mediu la standarde europene în judeţul Suceava"



	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz care va fi transmis Comisiei pentru buget, finanțe și bănci, care este sesizată în fond, cu propunerea legislativă privind preluarea la datoria publică a sumei de 17.261.739,95 euro, parte din împrumutul extern contractat, cu garanţia statului, prin Ministerul Finanţelor Publice, de către Consiliul Judeţean Suceava, în asociere cu un număr de 60 unităţi administrativ-teritoriale din judeţul Suceava, de la Deutsche Bank AG Londra, pentru finanţarea Programului "Utilităţi şi mediu la standarde europene în judeţul Suceava", transmis cu adresa nr. P.L.x.153/2018 din 26 martie 2018, înregistrat sub nr.4c-3/170 din 27 martie 2017.
	Consiliul Legislativ, cu avizul nr.928/02.11.2017, a analizat propunerea legislativă.
	Senatul, în calitate de primă Cameră sesizată, a respins propunerea legislativă în şedinţa din 20 martie 2018.
	Propunerea legislativă are ca obiect de reglementare preluarea la datoria publică a sumei de 17.261.739,95 euro, parte din împrumutul extern contractat, cu garanţia statului, prin Ministerul Finanţelor Publice, de către Consiliul Judeţean Suceava, în asociere cu un număr de 60 unităţi administrativ-teritoriale din judeţul Suceava, de la Deutsche Bank AG Londra, pentru finanţarea Programului „Utilităţi şi mediu la standardele europene în judeţul Suceava”, urmând ca Ministerul Finanţelor Publice să efectueze rambursarea la scadenţă a ratelor de împrumut şi a dobânzii aferente. Potrivit expunerii de motive, 60 unităţi administrativ-teritoriale asociate au contractat, în anul 2004, un împrumut extern în valoare de 27.220.436 euro, pentru construirea a 232,75 km conducte de transport gaze naturale de înaltă presiune. Până în anul 2007 s-au construit 101,4 k conducte, pentru care s-a cheltuit suma de 11.473.892 euro, iar acestea au fost predate, în anul 2010, cu titlu gratuit Societăţii Naţionale de Transport Gaze Naturale „Transgaz” S.A. Mediaş. Din suma rămasă, de 15.746.544 euro, s-au achitat către finanţator 7.193.319 euro cu titlul de rate şi 8.553.224 euro cu titlul de dobânzi, astfel încât a rămas de plată, la sfârşitul anului 2017, suma de 17.261.740 euro, până în anul 2030.
	Examinarea propunerii legislative a avut loc în şedinţa comisiei din 11 aprilie 2018.
	În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative.
	Prin obiectul de reglementare şi conţinutul său, propunerea legislativă face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.






PREȘEDINTE,
IULIAN IANCU







Șef birou, Cristina Neicu

